Mai multe staţii de metrou ar putea fi închise, timp de o săptămână, pentru modernizarea sistemului de acces, relatează Digi24.

Staţiile vizate de această măsură sunt cele care nu au decât o singură ieşire precum Tineretului, Apărătorii Patriei, Constantin Brâncoveanu sau Pantelimon.

În aceste staţii, accesul călătorilor va fi restricţionat, din motive de siguranţă, anunţă şeful Metrorex.

Nu se ştie, însă, exact când vor începe lucrările. Pentru înlocuirea tuturor aparatelor vechi de validare a cartelelor de acces la metrou, compania va cheltui 170 de milioane de lei, bani din fonduri europene.

Renovarea staţiilor de metrou vine ca urmare a controlului făcut anul trecut de ISU, în toate cele 54 de staţii din reţeaua metroului. Din cauza neregulilor descoperite de inspectori, Metrorex a primit o amenda de peste 13.000 de lei.